مہرانگیز دولت شاہی

مہرانگیز دولت شاہی (  ; 13 دسمبر 1919ء - 11 اکتوبر 2008ء) ایک ایرانی سماجی کارکن اور سیاست دان تھیں، جو پہلوی دور میں ڈنمارک میں ایران کے یسفیر سمیت اہم عہدوں پر فائز رہیں۔ وہ تین بار رکن پارلیمان بھی رہ چکی تھیں۔

 ابتدائی زندگی اور تعلیم 
دولت شاہی کی تاریخ پیدائش اور جائے پیدائش کے بارے میں متضاد اطلاعات ہیں جو انھوں نے خود بیان کی ہیں۔  عباس میلانی کا کہنا ہے کہ انھوں نے دو مختلف سال 1917ء اور 1919ء دیے  یہی بات عباس میلانی نے اپنے پیدائشی شہر کے حوالے سے بھی نقل کی ہے جسے تہران اور اصفہان دونوں کے طور پر دیا گیا تھا۔  ان کا خاندان کرمانشاہ میں مقیم بڑا زمیندار تھا۔  ان کے والد محمد علی مرزا (مشکوت الدولہ کے نام سے بھی جانے جاتے ہیں)، مجلس کے رکن اور زمین کے مالک تھے۔  وہ قاجار خاندان کے رکن تھے۔  ان کی والدہ اختر الملک تھیں جو ہدایت قلی خان کی بیٹی تھیں۔ مہرانگیز رضا شاہ کی چوتھی بیوی عصمت دولت شاہی کی کزن تھیں۔ 

مہرانگیز نے برلن یونیورسٹی سے بیچلر کی ڈگری حاصل کی۔ انھوں نے ہائیڈلبرگ یونیورسٹی سے سماجیات اور سیاسیات میں پی ایچ ڈی کی ڈگری حاصل کی۔ 

 عملی زندگی 
دولت شاہی نے سماجی خدمات اور قیدیوں کی مدد کے لیے قائم تنظیم میں کام کیا۔ Nazy Kaviani (28 اکتوبر 2008)۔ ۔ Iranian۔ Archived from the original on 5 دسمبر 2013۔ اخذکردہ بتاریخ 30 جولائی 2013۔ انھوں نے راہ نو (نیا راستہ) سوسائٹی قائم کی، جو بعد میں خواتین کی بین الاقوامی سنڈیکیٹ کا حصہ بن گئی۔  سوسائٹی نے خواتین کو تربیت فراہم کی اور ان کے مساوی حقوق کی وکالت کی۔ انھوں نے جنوبی تہران میں بالغوں کی خواندگی کے پروگرام بھی شروع کیے تھے۔  1951ء میں، وہ اور خاتون کارکن صفیہ فیروز نے ایران میں خواتین کے انتخابی حقوق پر بات کرنے کے لیے محمد رضا شاہ سے ملاقات کی۔ وہ ایران کی خواتین کی تنظیم (ڈبلیو او آئی) کی بین الاقوامی امور کی مشاورتی کمیٹی کی ڈائریکٹر تھیں۔  1973ء میں انھیں خواتین کی بین الاقوامی کونسل کی صدر مقرر کیا گیا اور ان کی مدت ملازمت 1976ء میں ختم ہوئی۔ 

 آخری ایام اور موت 
دولت شاہی 1979 کے انقلاب کے وقت ڈنمارک میں ایرانی سفیر کے طور پر خدمات انجام دے رہی تھیں۔ اس واقعے کے فوراً بعد وہ ملک چھوڑ کر پیرس میں آباد ہو گئیں۔  2002 ءمیں، انھوں نے سوسائٹی، حکومت اور ایران کی خواتین کی تحریک کے عنوان سے ایک کتاب شائع کی۔  اکتوبر 2008ء میں ان کا  انتقال پیرس میں ہوا۔

1997ء میں دولت شاہی کو امریکامیں ایرانی ویمن اسٹڈیز فاؤنڈیشن نے سال کی بہترین خاتون قرار دیا تھا۔ 

 حوالہ جات 

زمرہ:وزرائے ایران
زمرہ:قاجار شہزادیاں
زمرہ:ایرانی اسلامی انقلاب کی شخصیات
زمرہ:اصفہان کی شخصیات
زمرہ:تنظیموں کے صدور
زمرہ:ایرانی مصنفات
زمرہ:ایرانی فعالیت پسند برائے حقوق نسواں
زمرہ:ایرانی فعالیت پسند خواتین
زمرہ:جامعہ ہومبولت کے فضلا
زمرہ:ہائڈلبرگ یونیورسٹی کے فضلا
زمرہ:2008ء کی وفیات
زمرہ:1919ء کی پیدائشیں
زمرہ:اکیسویں صدی کی ایرانی خواتین
زمرہ:ایرانی اسلامی انقلاب کی فرانس میں جلاوطن شخصیات
زمرہ:ایران کے سفیر برائے ڈنمارک
زمرہ:ایرانی خواتین سفرا
زمرہ:اکیسویں صدی کی ایرانی مصنفات
زمرہ:جلاوطن ایرانی شخصیات
زمرہ:ایرانی سفارتکار
زمرہ:ایرانی سیاسی خواتین
زمرہ:بیسویں صدی کی ایرانی خواتین
زمرہ:خواتین
زمرہ:ایرانی شخصیات